Държавен вестник, бр. 28, 2023 г., стр. 67

БРОЙ  28	
Д Ъ Р Ж А В Е Н  В Е С Т Н И К 	
СТР.  67  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА, 
УЧРЕЖДЕНИЯ, ОБЩИНИ 
И СЪДИЛИЩА 
МИНИСТЕРСТВО  
НА ЗЕМЕДЕЛИЕТО
ЗАПОВЕД № РД-09-361 
от 24 март 2023 г.
На основание чл. 10в от Закона за подпома-
гане на земеделските производители и одобрен 
доклад от Георги Събев – заместник-министър на 
земеделието, № 93-594 от 24.03.2023 г. нареждам:
1. Утвърждавам Методика по мярка 10 „Агро-
екология и климат“ от Програмата за развитие 
на селските райони на Република България за 
периода 2014 – 2020 г. съгласно приложението, 
която се прилага за заявления за подпомагане 
и/или плащане.
2. Заповедта и методиката по т. 1 да се изпратят 
за обнародване в „Държавен вестник“.
3. Заповедта и методиката по т. 1 могат да се 
обжалват в 14-дневен срок от датата на обнарод-
ването им в „Държавен вестник“ пред съответния 
административен съд по реда на Административ-
нопроцесуалния кодекс.
4. Заповедта и методиката по т. 1 да се публи-
куват на интернет страницата на Министерството 
на земеделието и на интернет страницата на 
Държавен фонд „Земеделие“.
Министър:  
Я. Гечев
Приложение  
към Заповед № РД-09-361 от 24.03.2023 г.
МЕТОДИКА
по мярка 10 „Агроекология и климат“ от Програ-
мата за развитие на селските райони за периода 
2014 – 2020 г. (ПРСР 2014 – 2020 г.)
Г л а в а  п ъ р в а
ОБЩИ ПОЛОЖЕНИЯ
Чл. 1. Настоящата методика обхваща при-
ложими разпоредби по чл. 35, параграф 2 и 3 
от Делегиран регламент (ЕС) № 640/2014 на 
Комисията от 11 март 2014 г. за допълнение 
на Регламент (ЕС) № 1306/2013 на Европей-
ския парламент и на Съвета по отношение на 
интегрираната система за администриране и 
контрол и условията за отказ или оттегляне 
на плащанията и административните санкции, 
приложими към директните плащания, под-
помагането на развитието на селските райони 
и кръстосаното съответствие (ОВ, L 181 от 20 
юни 2014 г.), наричан по-нататък „Делегиран 
регламент (ЕС) № 640/2014“. 
Чл. 2. (1) Методиката се прилага при установе-
но от Държавен фонд „Земеделие“ неспазване на 
базовите изисквания, минималните изисквания за 
торене и използване на продукти за растителна 
защита и изискванията по управление, опреде-
лени в Наредба № 7 от 2015 г. за прилагане на 
мярка 10 „Агроекология и климат“ от Програ-
мата за развитие на селските райони за периода 
2014 – 2020 г. (ДВ, бр. 16 от 2015 г.) (Наредба 
№ 7 от 2015 г.), при извършване на проверки, 
предвидени в националното законодателство 
или в правото на Европейския съюз, в периода 
на изпълнение на ангажимента.
(2) Плащанията, представляващи годишна 
безвъзмездна финансова помощ по мярка 10 
„Агроекология и климат“ от Програмата за раз-
витие на селските райони за периода 2014 – 2020 г. 
(ПРСР 2014 – 2020 г.), могат да бъдат отказани 
изцяло или със съответното процентно намаление, 
когато Държавен фонд „Земеделие“ констатира 
неспазвания по ал. 1. 
(3) Основа за изчисление на сумата на отка-
зите или съответното процентно намаление по 
ал. 2 е сумата по чл. 6, параграф 2, буква „а“ 
от Регламент за изпълнение (ЕС) № 809/2014 
на Комисията от 17 юли 2014 г. за определяне 
на правила за прилагането на Регламент (ЕС) 
№ 1306/2013 на Европейския парламент и на Съ-
вета по отношение на интегрираната система за 
администриране и контрол, мерките за развитие 
на селските райони и кръстосаното съответствие 
(ОВ, L 227 от 31 юли 2014 г.).
(4) При определяне на отказа или процент-
ното намаление за съответните неспазвания са 
отчетени тежестта, степента, продължителността 
и системността на нарушението, като намалени-
ята са отнесени съответно към парцел, животно, 
пчелно семейство, блок на земеделско стопанство 
(БЗС), дейност или цялото направление.
Чл. 3. Изчислените процентни намаления не 
могат да надвишават стойността на заявената сума.
Чл. 4. (1) При констатирана системност на 
неспазването в съответствие с чл. 35, параграф 
3 от Делегиран регламент (ЕС) № 640/2014 из-
числената сума след налагане на намаленията 
по чл. 9 се редуцира допълнително с 3 на сто 
при констатирано повторение на неспазването. 
(2) При следващо неспазване процентът по 
ал. 1 се удвоява, като не може да бъде повече от 
30 на сто годишно. 
Г л а в а  в т о р а
ОПРЕДЕЛЯНЕ НА ОТКАЗИТЕ И НАМАЛЕ-
НИЯТА
Раздел I
Намаления по направление „Традиционни прак-
тики за сезонна паша (пасторализъм)“ 
Чл. 5. (1) Държавен фонд „Земеделие“ определя 
плащането по направление „Традиционни практи-
ки за сезонна паша (пасторализъм)“ в съответствие 
с чл. 15, ал. 3 от Наредба № 7 от 2015 г., като се 
използва по-малкият размер измежду заявените 
ЖЕ, с които се извършва дейността, и годната 
за подпомагане площ.
(2) Когато Държавен фонд „Земеделие“ уста-
нови по направлението по ал. 1, че не е спазено 
базово изискване съгласно т. 5 от приложение 
№ 6 към чл. 16 и чл. 23, ал. 2 от Наредба № 7 
от 2015 г., бенефициентът не получава годишно 
агроекологично плащане за текущата година.